Δενδρικές δομές διαχείρισης πληροφορίας και βιομηχανικές εφαρμογές
H διατριβή διερευνά προβλήματα αποδοτικής οργάνωσης χωροταξικών δεδομένων, προτείνει συγκεκριμένες δενδρικές δομές για τη διαχείρισή τους και, τέλος, δίνει παραδείγματα χρήσης τους σε ειδικές περιοχές εφαρμογών. Το πρώτο κεφάλαιο ασχολείται με το γεωμετρικό πρόβλημα της εύρεσης των ισo-προσανατολισμένων ορθογωνίων που περικλείουν ένα query αντικείμενο που μπορεί να είναι ένα ισο-προσανατολισμένο ορθογώνιο είτε σημείο ή κάθετο / οριζόντιο ευθύγραμμο τμήμα. Για την επίλυσή του προτείνεται μια πολυεπίπεδη δενδρική δομή που βελτιώνει τις πολυπλοκότητες των προηγούμενων καλύτερων λύσεων. Το δεύτερο κεφάλαιο εξετάζει το πρόβλημα της ανάκτησης σημείων σε πολύγωνα. H προτεινόμενη γεωμετρική δομή είναι επίσης πολυεπίπεδη και αποδοτική όταν το query πολύγωνο έχει συγκεκριμένες ιδιότητες. Το τρίτο κεφάλαιο ασχολείται με την εφαρμογή δενδρικών δομών σε δύο βιομηχανικά προβλήματα. Το πρώτο αφορά στη μείωση της πολυπλοκότητας ανίχνευσης συγκρούσεων κατά την κίνηση ενός ρομποτικού βραχίονα σε μια επίπεδη σκηνή με εμπόδια. Ο αλγόριθμος επίλυσης κάνει χρήση μιας ουράς προτεραιότητας και μιας UNION-FIND δομής ενώ αξιοποιεί γνωστές δομές και αλγόριθμους της Υπολογιστικής Γεωμετρίας όπως υπολογισμός κυρτών καλυμμάτων, έλεγχος polygon inclusion, κλπ. Το δεύτερο πρόβλημα ασχολείται με το σχεδιασμό απαιτήσεων υλικών (MRP) σε ένα βιομηχανικό σύστημα παραγωγής. Για το σκοπό αυτό αναπτύχθηκε ένας MRP επεξεργαστής που χρησιμοποιεί διασυνδεμένες λίστες και εκτελείται στην κύρια μνήμη για να είναι αποδοτικός. Το τελευταίο κεφάλαιο εξετάζει το πρόβλημα του ελέγχου της παραγωγής και συγκεκριμένα της δρομολόγησης εργασιών. Στο πλαίσιο αυτό σχεδιάστηκε και υλοποιήθηκε ένα ευφυές σύστημα δρομολόγησης σε περιβάλλον ροής που συνδυάζει γνωσιακή τεχνολογία και προσομοίωση με on-line έλεγχο προκειμένου να υποστηρίξει το διευθυντή παραγωγής στη λήψη αποφάσεων.
Γεωμετρικές δομές δεδομένων, Αναζήτηση περιοχής, Έγκλειση ισο-προσανατολισμένων αντικειμένων, Ανάκτηση σημείων σε πολύγωνα, Γεωμετρικός δυϊσμός, Αναζήτηση ημιεπιπέδου, Ανίχνευση συγκρούσεων, Ουρέςπροτεραιότητας, Δομές ένωσης-εύρεσης, Κυρτά καλύμματα, Σχεδιασμός απαιτήσεων υλικών, Έλεγχος βιομηχανικής παραγωγής, Δρομολόγηση εργασιών, Ευφυή συστήματα υποστήριξης αποφάσεων, Γνωσιακή τεχνολογία, Προσομοίωση με εν-λειτουργία έλεγχο, 658.403 8, Geometric data structures, Range searching, Enclosure of iso-oriented objects, Point retrieval on polygons, Geometric duality, Half plane searching, Collisison detection, Priority queues, Union-find structures, Convex hulls, Material requirements planning, Manufacturing production control, Job scheduling, Intelligent decision support systems, Knowledge-based technology, Simulation with on-line control
Networked Digital Library of Theses and Dissertations